****

# РЕПУБЛИКА СРБИЈА

**Аутономна Покрајина Војводина**

**Општинска управа Општине Бачка Паланка**

**Одељење за скупштинске и извршне послове   
Дана: 18. марта 2022. године**

**БАЧКА ПАЛАНКА**

**Краља Петра I број 16**

**Телефон: 021/210-1192; Фах: 021/6045-587**

**Предмет: Саопштење**

**ОДРЖАНА 90. СЕДНИЦA ОПШТИНСКОГ ВЕЋА ОПШТИНЕ БАЧКА ПАЛАНКА**

На 90. седници Општинског већа, одржаној дана 18.марта 2022. године, којом је председавао председник Општинског већа, Бранислав Шушница чланови већа разматрали су 7 тачaка дневног реда.

Општинско веће је утврдило Предлог одлуке о измени Одлуке о месним заједницама на територији Општине Бачка Паланка, који је упућен Скупштини општине Бачка Паланка на даље усвајање и доношење.

Чланови већа су размотрили Извештај о раду и Финансијском пословању Установе за спорт и рекреацију „Тиквара“ Бачка Паланка за 2021. годину, који је упућен Скупштини општине Бачка Паланка на даље усвајање и доношење.

Општинско веће је донело Решење о отуђењу неизграђеног грађевинског земљишта у јавној својини катастарска парцела број 265/2 к.о. Бачка Паланка-град у поновљеном поступку јавног надметања (лицитације) и Решења о отуђењу неизграђеног грађевинског земљишта у јавној својини катастарска парцела број 265/5 ко Бачка Паланка-град у поновљеном поступку јавног надметања (лицитације).

Размотрен је и Извештај о раду и Финасијски извештај Народне библиотеке „Вељко Петровић“ Бачка Паланка за 2021. годину, који је упућен Скупштини општине Бачка Паланка на даље усвајање и доношење.

Чланови већа су усвојили Извештај о спроведеној јавној расправи о Нацрту плана развоја Општине Бачка Паланка за период 2022.-2030. године.